การจับคู่ธุรกิจ Rolls-Royce & Hermès
การโคจรทางธุรกิจมาพบกันระหว่าง “โรลส์-รอยซ์” (Rolls-Royce) แบรนด์รถยนต์หรูหราขนาดใหญ่ จากประเทศอังกฤษ ก่อตั้งโดย เฟดริก เฮนรี่ รอยซ์ และชาร์ล โรลส์ กับ “แอร์เมส” (Hermès) แบรนด์เครื่องหนัง Luxury สัญชาติฝรั่งเศส ก่อตั้งโดย เธียร์รี แอร์เมส เพื่อสร้าง Hermès Rolls-Royce Bespoke Phantom Oribe รถยนต์หรูจาก Rolls-Royce ที่ถูกสั่งทำเป็นพิเศษ ด้วยใช้วัสดุ เทคนิค และความชำนาญของทั้งสองแบรนด์ โดยยูซากุ มาเอซาวา นักธุรกิจ นักสะสมงานศิลปะ และหลงใหลรถซุปเปอร์คาร์ชาวญี่ปุ่น เป็นผู้สั่งผลิตรุ่นพิเศษดังกล่าว
23 พ.ค. 2564

เมกะเทรนด์ : สุภชัย ปกป้อง
การโคจรทางธุรกิจมาพบกันระหว่าง “โรลส์-รอยซ์” (Rolls-Royce) แบรนด์รถยนต์หรูหราขนาดใหญ่ จากประเทศอังกฤษ ก่อตั้งโดย เฟดริก เฮนรี่ รอยซ์ และชาร์ล โรลส์ กับ “แอร์เมส” (Hermès) แบรนด์เครื่องหนัง Luxury สัญชาติฝรั่งเศส ก่อตั้งโดย เธียร์รี แอร์เมส เพื่อสร้าง Hermès Rolls-Royce Bespoke Phantom Oribe รถยนต์หรูจาก Rolls-Royce ที่ถูกสั่งทำเป็นพิเศษ ด้วยใช้วัสดุ เทคนิค และความชำนาญของทั้งสองแบรนด์ โดยยูซากุ มาเอซาวา นักธุรกิจ นักสะสมงานศิลปะ และหลงใหลรถซุปเปอร์คาร์ชาวญี่ปุ่น เป็นผู้สั่งผลิตรุ่นพิเศษดังกล่าว
โจทย์หลักของ Phantom Oribe คือ ต้องการให้รถยนต์และเครื่องบินส่วนตัวใช้สีเดียวกัน ได้แรงบันดาลใจมาจากสีของถ้วยชามเซรามิกโบราณ
เริ่มจากภายนอก Phantom Oribe จะโดดเด่นด้วยสีทูโทนเข้ากับสีเขียวและสีครีม ที่เคลือบ Oribe เครื่องถ้วยชามเซรามิกโบราณของญี่ปุ่น (ที่มาเอซาวาซังเป็นนักสะสม) ส่วนบนของตัวถังมาในสี Oribe Green เป็นสีสั่งผลิตพิเศษเพื่อตอบโจทย์ผู้สั่งผลิต และเพิ่มความพิเศษยิ่งขึ้น เมื่อ Rolls-Royce ได้ผลิตสีเขียวพิเศษนี้ให้ลูกค้า เพื่อใช้สำหรับเครื่องบินส่วนตัวเพื่อให้เข้ากับสีของ Phantom อีกด้วย
โดยสี Oribe Green ใช้เวลาหลายเดือนเพื่อทำให้ได้สีเขียวเข้มมันวาว อันเป็นเอกลักษณ์เครื่องถ้วยชามเซรามิก ยุคศตวรรษที่ 16 เสริมความงามอย่างสมบูรณ์แบบด้วยสีขาวครีมส่วนด้านล่างของตัวถังรถดังกล่าว..!!
ส่วนภายใน Phantom Oribe ตกแต่งด้วยหนัง Hermès สี Enea Green เป็นหลัก มีรายละเอียดตามส่วนจุดสัมผัสของลูกค้าที่เกิดขึ้นทันที เมื่อเข้าไปนั่ง ทั้ง พวงมาลัย มือโหนจับประตู ตำแหน่งเกียร์และปุ่มปรับอุณหภูมิภายใน โดยหนังของ Hermès ถูกใช้ตกแต่งด้านบนบริเวณแผงหน้าปัด บริเวณเสาด้านในและชั้นวางของในรถ รวมถึงช่องเก็บของด้านหน้า และใช้บุห้องเก็บสัมภาระท้ายรถ กล่องคอนโซลกลาง ช่องเก็บดีแคนเตอร์ และตู้แช่แชมเปญ
ทั้งนี้เพื่อเป็นการแสดงออกถึงความร่วมมือระหว่าง 2 แบรนด์หรูในการสร้างสรรค์ยนตรกรรมครั้งนี้ ฝาปิดช่องเก็บของด้านหน้าปักข้อความลายนูนว่า Habillé par Hermès Paris (หรือตกแต่งโดย Hermès ปารีส)
กรณีการจับคู่ธุรกิจ (Business Matching) ระหว่าง Rolls-Royce และ Hermès ถือเป็นส่วนผสมความเป็นเอกลักษณ์ 2 แบรนด์หรู สัญชาติอังกฤษและฝรั่งเศสอย่างชัดเจน และความมีรสนิยมของ Rolls-Royce Phantom ทำให้แสดงให้เห็นถึงสิ่งที่เป็นไปได้กับสิ่งที่ไม่คาดคิดว่าจะเกิดขึ้นได้
เช่นเดียวกับกรณีของ “กุชชี่” (Gucci) แบรนด์เนมหรูระดับโลก จากประเทศอิตาลี กับ “บาเลนเซียกา” (Balenciaga) แบรนด์แฟชั่นหรูหรา จากประเทศสเปน ที่ร่วมกันเปิดตัวคอลเล็กชั่น “Aria” ประจำฤดูใบไม้ร่วง/ฤดูหนาว 2021 ฉลองวาระครบ 100 ปีแบรนด์ Gucci ถือเป็นการผสานเอกลักษณ์ทั้ง 2 แบรนด์ไว้อย่างโดดเด่น
เชื่อว่า “โมเดล” นี้ จะกลายเป็นเมกะเทรนด์ ทำให้เกิดการจับคู่แบรนด์หรูระดับโลก หลายต่อหลายแบรนด์ตามมาอย่างแน่นอน..ว่าแต่จะเป็นค่ายไหนกับค่ายไหนเท่านั้นเอง..!??